በባህር ዳር በተፈጠረ ሁከት የሰባት ሰዎች ህይወት አለፈ
 በባህር ዳር ከተማ  በሰልፍ ስም በተደረገ ህገወጥ እንቅስቃሴ በተፈጠረ ሁከት የሰባት ሰዎች ሕይወት ማለፉን የአማራ ብሄራዊ ክልላዊ መንግስት ገለጸ ።በሰልፍ ስም ትናንት በተደረገው ህገወጥ እንቅስቃሴ አጋጣሚውን በመጠቀም የከተማውን ሰላም ለማወክ እና የህዝብ መገልገያዎችና የግለሰብ ንብረቶችን የማጥቃት ተግባር መፈፀሙን ነው የክልሉ መንግስት ኮሙዩኒኬሽን ጉዳዮች ቢሮ ሃላፊ አቶ ንጉሱ ጥላሁን ያስታወቁት ።በከተማዋ በሚገኝ የቀድሞ የጦር ጉዳተኞች ማቋቋሚያ ተቋም ላይ እና በፖሊሶች ላይ ቦምብ መወርወሩንም  ገልጸዋል፡፡ሆቴሎች እና ባንክን ጨምሮ ተቋማት ላይም ጥቃት መፈፀሙን ነው አቶ ንጉሱ ያመለከቱት።በፀጥታ ሃይሉ ላይ ጥቃት መፈፀሙን ተከትሎም ህግ የማስከበር እርምጃ መወሰዱንም አስታውቀዋል-(ኤፍ ቢ ሲ) ።